《写韵轩》
明代·朱梦炎

掌籍江河误泄机，几年谪降学书痴。
晴窗滴露花摇席，午夜挥毫月满帷。
绾得春风留凤带，画残秋水照蛾眉。
从今了却人间事，一曲鸾箫跨虎吹。

作者简介：（?—1378）元末明初江西进贤人，字仲雅。元至正间进士。明太祖召居宾馆，命与熊鼎集古事为质直语名《公子书》，教公卿子弟。洪武十年进礼部尚书。稽古右文，援古證今，剖析源流如指掌，文章详雅有据。